**Ministru kabineta rīkojuma projekta “Par izsludinātās ārkārtējās situācijas pagarināšanu Rīgas pilsētas administratīvajā teritorijā”  
sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Rīkojuma projekts “Par izsludinātās ārkārtējās situācijas pagarināšanu Rīgas pilsētas administratīvajā teritorijā” (turpmāk – rīkojuma projekts) paredz pagarināt izsludināto ārkārtējo situāciju Rīgas administratīvajā teritorijā līdz 2020. gada 12. martam. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likuma “Par ārkārtējo situāciju un izņēmuma stāvokli” 5. panta trešā daļa nosaka, ka Ministru kabinetam ir tiesības, ja nepieciešams, vienu reizi pagarināt izsludināto ārkārtējo situāciju uz laiku, kas nav ilgāks par trim mēnešiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīgas Dome pēc Konkurences padomes paziņojuma par pagaidu noregulējumu **neveica nekādas darbības, lai nodrošinātu** atkritumu apsaimniekošanas pakalpojuma sniegšanas nepārtrauktību un neradītu antropogēnas katastrofas draudus, kas saistīta ar potenciālu kaitējumu videi un sabiedrības veselībai, ja 2019.gada 15.septembrī tiktu apturēta vai būtiski apgrūtināta sadzīves atkritumu savākšana un izvešana Rīgas pilsētas administratīvajā teritorijā. Ievērojot Rīgas Domes nespēju nodrošināt savu funkciju izpildi atbilstoši Atkritumu apsaimniekošanas likumam, **Ministru kabinets 2019.gada 12.septembrī pieņēma rīkojumu Nr.432 “Par ārkārtējās situācijas izsludināšanu Rīgas pilsētas administratīvajā teritorijā”, kas tika akceptēts arī Saeimā.** Daļu no uzdevumiem Rīgas Dome ir veikusi un pilda, bet izpildi nevar attiecināt uz rīkojuma 1. punktā minēto mērķi - sadzīves atkritumu savākšanas un izvešanas pakalpojumu nepārtrauktību Rīgas pilsētas administratīvajā teritorijā ilgtermiņā.  Līdz ar to Rīgas Domes rīcība rada šaubas, ka tiek veiktas efektīvas darbības, lai nodrošinātu, ka situācija pēc 2019.gada 11.decembra būs atrisināta, atkritumi tiks savākti un izvesti, un risinājums būs ilgtermiņa – Rīgas Dome būs nodrošinājusi nevis pagaidu risinājumu, bet būs veiktas efektīvas darbības, lai pakalpojums tiks nodrošināts un vienlaikus tiktu izpildītas visas normatīvo aktu prasības par atkritumu apsaimniekošanu.  Ņemot vērā, ka Rīgas dome atkārtoti nespēj nodrošināt atbilstošu atkritumu apsaimniekošanas pakalpojuma sniegšanu un atkritumu apsaimniekotāja izvēli saskaņā ar normatīvo aktu prasībām un nespēj rīkoties arī pēc ārkārtējās situācijas izsludināšanas, **Ministru kabinetam jāpagarina izsludinātā ārkārtējā situācija vēl uz trim mēnešiem.**  Turklāt arī tad, ja Rīgas dome sarunu procedūras ceļā ir vienojusies ar atkritumu apsaimniekošanas komersantiem par sadzīves atkritumu savākšanas pakalpojumu turpināšanu, nav iespējams līdz 2019.gada 11.decembrim noslēgt jaunus līgumus ar iedzīvotājiem un komersantiem.  Rīkojuma projekts paredz pagarināt izsludināto ārkārtējo situāciju Rīgas administratīvajā teritorijā līdz 2020. gada 12. martam un noteikt Vides aizsardzības un reģionālās attīstības ministriju par atbildīgo institūciju darbību koordinācijai ārkārtējās situācijas laikā.  Rīkojuma projekts uzdod Rīgas domei:  1) vienoties ar sadzīves atkritumu apsaimniekotājiem, ka sarunu procedūras rezultātā noslēgto atkritumu apsaimniekošanas līgumu termiņš tiek noteikts līdz brīdim, kamēr ir spēkā ar šo rīkojumu pagarinātā izsludinātā ārkārtējā situācija;  2) nepasliktināt sadzīves atkritumu radītājiem vai valdītājiem sadzīves atkritumu apsaimniekošanas pakalpojumu nosacījumus, kādi attiecīgajā pakalpojumu sniegšanas teritorijā ir spēkā līdz 2019. gada 11. decembrim;  3) ar 2019. gada 12. decembri nodrošināt sadzīves atkritumu apsaimniekošanu sadzīves atkritumu radītājiem vai valdītājiem neatkarīgi no tā, vai sadzīves atkritumu radītājs vai valdītājs ir noslēdzis līgumu par sadzīves atkritumu apsaimniekošanu ar iepirkumu procedūras rezultātā izvēlētajiem sadzīves atkritumu apsaimniekotājiem;  4) nodrošināt, ka līdz ar šo rīkojumu pagarinātās izsludinātās ārkārtējās situācijas darbības laikā sadzīves atkritumu radītājiem vai valdītājiem maksa par atkritumu apsaimniekošanu tiek piemērota atbilstoši faktiski apsaimniekotajam sadzīves atkritumu apjomam.  Rīkojuma projekts nosaka, ka likuma "Par ārkārtējo situāciju un izņēmuma stāvokli" 3. panta otrajā daļā noteiktā valsts institūcija ir Rīgas dome un par iespējamiem zaudējumiem, kas nodarīti fiziskajām un juridiskajām personām ar šo rīkojumu pagarinātās izsludinātās ārkārtējās situācijas darbības laikā, atbild Rīgas dome. Turklāt Rīgas domei jānodrošina, ka sadzīves atkritumu sākotnējiem radītājiem vai valdītājiem nekavējoties ir pieejama objektīva un pilnvērtīga informācija par kārtību, kādā tiek nodrošināta sadzīves atkritumu apsaimniekošana Rīgas pilsētas administratīvajā teritorijā.  Valsts kancelejai saskaņā ar likuma "Par ārkārtējo situāciju un izņēmuma stāvokli" 9. panta trešo daļu jāpaziņo Saeimas Prezidijam par Ministru kabineta pieņemto lēmumu un atbilstoši minētā likuma ceturtajai daļai jāinformē sabiedriskos elektroniskos plašsaziņas līdzekļus par pieņemto lēmumu. |
| 3. | Projekta izstrādē iesaistītās institūcijas un publiskas personas kapitālsabiedrības | VARAM |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sākotnējie atkritumu radītāji un valdītāji Atkritumu apsaimniekošanas likuma izpratnē. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Atkritumu apsaimniekošanas likums |
| 2. | Atbildīgā institūcija | VARAM |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts neskar šo jomu |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts neskar šo jomu |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VARAM, Rīgas pilsētas pašvaldība. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neskar šo jomu |
| 3. | Cita informācija | Nav |

Vides aizsardzības un reģionālās

attīstības ministrs Juris Pūce

Laurs 67026428

[Madars.Laurs@varam.gov.lv](mailto:Madars.Laurs@varam.gov.lv)